.M.O.P

.M.O.P (ראשי תיבות של Mash Out Posse) הוא צמד ראפרים מברוקלין. חברי ההרכב הם Billy Danze ו-Lil' Fame, והם ידועים בזכות סגנונם האגרסיבי. אף על פי שיש להם בסיס מעריצים גדול, שני הסינגלים היחידים שלהם שראו הצלחה מסחרית היו "Ante Up" ו-"Cold As Ice" מהאלבום "Warriorz". לעיתים קרובות, ההרכב עובד עם המפיק DJ Premier. הראפר "Lil' Fame" מפיק גם הוא חלקים גדולים מהאלבומים שלהם. שני חברי ההרכב, Lil' Fame‏ (ג'מאל גרינאג', Jamal Grinnage) ו-Billy Danze‏ (אריק מוראיי, Eric Murray) גדלו יחדיו בבראונסוויל שבברוקלין, והקימו כנופיה בשם "Mash Out Posse". מאוחר יותר הקימו את צמד הראפרים, וקראו לו על שם הכנופיה שלהם. בתחילה תכנן הצמד ש-Lil' Fame יהיה ה-DJ, אך בזכות עידוד מאחיו הגדול החל לכתוב שירים משלו. אחרי שהופיעו באוסף המחתרתי "The Hill That's Real" בשנת 1992 הוציא הצמד את הסינגל הראשון שלו, "?How About Some Hardcore", שהופיע בשנת 1993 בפסקול הסרט "House Party 3". הצלחתו הטובה-יחסית של הסינגל הובילה אותם, בסופו של דבר, לחוזה בלייבל העצמאי "Select Records" ולאלבום הבכורה שלהם, "To the Death", שכמעט כולו הופק על ידי "DR Period" ויצא לאור בשנת 1994. בשנת 1996 חתמו השניים בלייבל עצמאי גדול יותר, "Relativity Records", וחברו לחבר גאנג סטאר די ג'יי פרמייר, שהפיק חלק גדול מהאלבום השני שלהם, "Firing Squad", שיצא בשנת 1996. ההרכב שמר על סגנון ההארד-קור האגרסיבי שלו, וזכה להצלחה גדולה. בשנת 1998 הוציא הצמד את המיני-אלבום "Handle Ur Bizness" על מנת לקדם את האלבום הבא שלהם, "First Family 4 Life", שיצא מעט לאחר מכן. הצמד אירח באלבום זה את גורו, את Treach ואת ג'יי זי, וראה הצלחה לא מעטה. בשנת 2000 חתמו השניים בחברת התקליטים "Loud Records", שם הוציאו לאור את האלבום הרביעי שלהם, "Warriorz", שראה את ההצלחה המסחרית הרבה מבין אלבומיהם בזכות הסינגלים "Ante Up" ו-"Cold As Ice" ששודרו פעמים רבות ב-MTV וברדיו, והגיעו למקומות ה-7 וה-4 במצעד הסינגלים הבריטי. שני הסינגלים היו להיטים והובילו את האלבום למקום ה-25 בבילבורד 200 אותה שנה. בשנת 2002 נסגרה חברת התקליטים "Loud Records", איתה היה לשניים חוזה, וחברת האם שלהם, "Sony/Columbia", שהייתה חייבת על פי החוזה להפיק אלבום נוסף לצמד, הרכיבה אלבום להיטים, שנקרא "10 Years and Gunnin", ולאחר מכן סיימה את החוזה עם .M.O.P. בעקבות סיום החוזה עבר הצמד ללייבל של ג'יי זי ודאם דאש, "Roc-A-Fella Records", והתארחו באלבומו של ג'יי זי - "The Blueprint 2: The Gift & the Curse". הם התחילו לעבוד על האלבום הבא שלהם, "Ghetto Warfare", תחת הלייבל, אך הפסיקו את עבודתם באמצע והאלבום לא הוצא לאור; הם החלו להקליט שני אלבומים נוספים תחת הלייבל: שם הראשון "The Last Generation" ושמו של השני "Kill Nigga Die Slo Bluckka Bluckka Bloaoow Blood Sweat Tears and We Out", אבל בגלל חוסר הצלחה שני האלבומים לא ראו אור גם הם. סינגל בשם "It's That Simple" עם חברת ספייס גירלז ויקטוריה בקהאם נוצר גם הוא, ובשונה מהאחרים הוצא לאור, והושמע לראשונה בתחנות הרדיו ביולי 2003. בזמן ההמתנה לדבר-מה חדש שתקליט להם חברת התקליטים, התארחו השניים במספר פסקולים של סרטים ומשחקי מחשב והוציאו מספר לקטי-שירים ("מיקסטייפים") ואפילו פרויקט מטאל, שהכיל במעורבב חלק משיריהם הישנים על ביטים של מטאל. בשנת 2005, הם עזבו את הלייבל וחתמו בלייבל של פיפטי סנט, "G-Unit Records", והתארחו, זמן לא-ארוך לאחר שעברו בלייבל שלו, בפסקול של הסרט החדש שלו "Get Rich or Die Tryin". בזמן שחיכו לאלבומם ב"ג'י יוניט" הם הוציאו לאור אוסף של שירים ישנים שלא ראו אור יום עד אז (חלקם מהתקופה שהיו חתומים אצל ג'יי זי), בשם "St. Marxmen", ובשנת 2006 קנו את הזכויות על האלבום "Ghetto Warfare", עליו עבדו בשנים קודמות תחת Roc-A-Fella, ופרסמו אותו בלייבל קטן ועצמאי. בפברואר 2008 עזבו את הלייבל. בשנת 2009 Lil' Fame הפיק כמעט את כל אלבומו של וו טאנג, "Wu-Tang Chamber Music", ושניהם שוב חזרו לסטודיו והוציאו לאור את האלבום החדש שלהם - "The Foundation" - תחת "E1 Records" (לשעבר "Koch") בספטמבר של 2009, שלא נמכר טוב (רק 2,000 עותקים בשבוע הראשון). 1994 - To the Death 1996 - Firing Squad 1998 - Handle Ur Bizness EP 1998 - First Family 4 Life 2000 - Warriorz 2003 - 10 Years and Gunnin' 2004 - Mash Out Posse 2005 - St. Marxmen 2006 - Ghetto Warfare 2009 - Foundation 2011 - Sparta מדיה וקבצים בנושא .M.O.P בוויקישיתוף .M.O.P, ברשת החברתית פייסבוק .M.O.P, באתר אפל מיוזיק (באנגלית) .M.O.P, באתר ספוטיפיי .M.O.P, באתר AllMusic (באנגלית) .M.O.P, באתר MusicBrainz (באנגלית) .M.O.P, באתר דיזר .M.O.P, באתר Discogs (באנגלית) .M.O.P, באתר Songkick (באנגלית) .M.O.P, באתר בנדקמפ .M.O.P, באתר בילבורד (באנגלית) M.O.P. Prove Hip-Hop's Fiercest Warriorz, רולינג סטון מסד נתונים לחיפוש (הקלידו MOP בשדה "Name of artist") Warriorz באתר Allmusic All about Mash Out Posse M.O.P. Split From Roc-A-Fella And Dame Dash, mtv [1]